google/wiki40b huggingface dataset:
Benny Borg

Karrière

På 1960-tallet turnerte Borg med egne popband, som Streaplers, og i 1968 kom han til Norge med bandet Nilsmen gjennom en invitasjon fra Arne Bendiksen i forbindelse med Bendiksens Svensktoppar-serie. Gjennom dette prosjektet etablerte Borg også et samarbeid med Kirsti Sparboe, som han var gift med i perioden 1972–1978. Sammen ga de ut flere album, deriblant hans gjennombruddssingel «Balladen om Morgan Kane» (1972), som lå 19 uker på VG-lista, og som i 1973 toppet Norsktoppen. Han ble tildelt Spellemannprisen 1973 som beste mannlige artist.
Andre kjente sanger han har stått for er «En spennende dag for Josefine» og «Den stora dagen». Han ble etter hvert en mangesidig artist og hadde stor suksess i samarbeid med blant andre Grethe Kausland og Dizzie Tunes (innledet 1974). Det var i sistnevntes revyer at Borg gjorde sin klassiske imitasjon av Elvis Presley, en imitasjon han forøvrig har gjort mer enn 3000 ganger. På midten av 1990-tallet forlot han Dizzie Tunes til fordel for egne soloprosjekter som utgivelse av plater og den suksessfulle soloforestillingen Balladen om Cornelis Vreeswijk, et samarbeid han hadde med Oslo Nye Teater. Han har tonesatt en del av Herman Wildenveys dikt. Borg har også medvirket i film og vært programleder i fjernsyn, blant annet for gameshowet Super Quick på TVNorge i 1994. I 2006 medvirket han i den norske komediefilmen Kalde føtter, der han hadde rollen som presten Edgard. Han har hatt små roller i TV-seriene Mot i Brøstet, Far og sønn og miniserien Brødrene Dal og legenden om Atlant-Is.

Privat

Benny Borg er oppkalt etter jazzlegendene Artie Shaw og Benny Goodman. I 1980 giftet han seg med Liv Jacobsen som senere ble direktør i United International Pictures. Hun ble rammet av et hjerneslag i 2013 og døde samme år.
Skjæraasenprisen

Skjæraasenprisen deles ut annethvert år av Trysil kommune. Prisen bærer navnet til lyrikeren Einar Skjæraasen, som var fra Trysil. Den ble delt ut første gang i 2000, og er i dag på 25 000 kroner. Prisen kan deles ut til personer innen forfatterskap, bildende kunst eller musikk. Det er ingen avgjørende betingelse av prisvinneren skal være norsk. I komiteen sitter blant andre ordfører i Trysil Ole Martin Norderhaug og Einar Skjæraasens sønn Magne. Prisen deles ut under Skjæraasendagene i slutten av oktober annethvert år.
One Touch

One Touch er debutalbumet til den britiske soulgruppa Sugababes, utgitt i oktober 2000.
Til tross for at albumet nådde kun plass nummer 26 på de britiske albumlistene og ble sertifisert til gull av BPI, og gjorde det langt bedre i den tysktalende verden hvor den nådde opp blant topp ti i Østerrike, Tyskland og Sveits, nådde salgene av One Touch ikke plateselskapets forventninger, og gruppa ble fristilt fra selskapet høsten 2001.
I et intervju i mars 2009 avslørte Ponystep ved tidligere Sugababe Mutya Buena, at hun mente at One Touch var gruppas beste arbeid og hun fortsatt hørte på det. I 2011 dannet de opprinnelige medlemmene som hadde utgitt One Touch en ny gruppe under navnet Mutya Keisha Siobhan.
Grunnkretser i Salangen kommune

Grunnkretser i Salangen kommune er delområder og grunnkretser som seksjonerer Salangen kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Bryting under Panamerikanske leker 1987

Bryting under Panamerikanske leker 1987. Bryting var en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var tiende gangen som bryting var med i de Panamerikanske leker. Det ble konkurrert i ti vektklasser i gresk-romersk stil og ti i fristil, kun for menn. Cuba ble beste nasjon med ti gullmedaljer foran USA med ni.
Stora Daurerska huset

Stora Daurerska huset også kalt Daurerska malmgården, var en av Stockholms malmgårder som opprinnelig lå ved krysset mellom dagens Hornsgatan og Bellmansgatan på Södermalm i Stockholm. I huset ble Carl Michael Bellman født 4. februar 1740. Malmgården ble revet i 1901 i forbindelse med utvidelse av Hornsgatan.
Navnet Stora Daurerska huset stammer fra Jacob Daurer (1649-1713). Han hadde valgt å bygge sin malmgård på Mariaberget på grunn av det gode klimaet.Byllepesten raste på slutten av 1710-årene og kostet tusen liv i uken, og de som hadde råd til det, bygde og flyttet utenfor byen. 
Malmgården bestod av flere bygninger og en stor barokkhage som opptok hele kvartalet mellom det nåværende Mariatorget og Maria Magdalena kyrka. Hagen inneholdt en stor frukthage med eksotiske frukttrær, planter av alle slag og kjøkkenplanter som var vanlige på den tiden. Etter Jacob Daurer overtok datteren Catarina Daurer (1687-1743) eiendommen, da hun døde hadde hun bodd der i femti år. Catarina Daurer var en meget formuende kvinne, hun eide flere eiendommer i byen.
Catarina Daurer var farmors mor til Carl Mikael Bellman, hvis foreldre flyttet til gården i 1738. To år senere ble dikteren født der. Etter Catarina Dauers død flyttet familien i 1744 til det nærliggende Lilla Daurerska huset ved nåværende Bellmansgatan (daværende Björngårdsbrunnsgränd).
I 1901 ble kvartalet Rosendal smalere da Hornsgatan ble utvidet og sjaktet ned til dagens nivå. De siste restene av Daurerska malmgården ble revet for å lage plass til nye utleieleiligheter som arkitektfirmaet Hagström & Ekman hadde tegnet.
Apella

Apella var den offisielle tittelen på folkeforsamlingen i den antikke greske bystaten Sparta som korresponderte til ekklesia i de fleste andre greske stater. Alle spartanske mannlige borgere som hadde fullført sitt trettiende år kunne delta på møtene som ifølge Lykurgs forordning måtte holdes ved hver fullmåne innenfor Spartas grenser.
De fant sannsynligvis opprinnelig sted på agoraen, men ble senere forflyttet til nabobygningen kjent som Skias (Pausanias iii.12.10). De ledende embetsmennene var til å begynne med kongene, men i historisk tid var det eforene som ledet møtene og stemmegivningen foregikk ved roping. Dersom lederen var i tvil om majoriteten i stemmene, ble forsamlingen delt og stemmene talt. Lykurg innsatte at apellaen måtte bare akseptere eller forkaste forslagene som ble lagt frem for den, og selv om denne ordningen ble oversett, ble den praktisk talt innført igjen gjennom lovene til Theopompos og Polydoros som gav kongene og de eldste (Gerousia) makt til å sette «gale» avgjørelser fra folket til side (Plutark Lykurg 6). Også i senere tider var den faktiske debatten nesten , om ikke helt, begrenset til kongene, eforene og kanskje de andre magistratene.
Apellaen stemte på krig og fred, avtaler og generell utenrikspolitikk. Den bestemte hvilken av kongene som skulle utføre et felttog og fastsatte bestridte tronsfølgere. Den valgte eldste, eforer og andre magistrater, frisatte heloter og stemte muligens på lovforslag. Der er en referanse (Xenofon Hell. iii.3.8) til en «liten forsamling» (ἡ μικρα καλουμενη εκκλησια) i Sparta, men ingenting vites om dens sammensetning eller kompetanse.
Apellaen hadde ansvaret for å velge menn til gerousiaen på livstid. Kandidater ble utvalgt fra aristokratiet og presentert for apellaen. Kandidatene som fikk den høyeste applausen ble medlemmer av gerousiaen.
Apellaen valgte også fem eforer årlig. Eforene ledet møtene i gerousiaen og apellaen. De kunne ikke stille til gjenvalg.
Tour de France 2011

Resultater

Oppdatert etter 21. etappe.
Turn under Sentralamerikanske og karibiske leker 1954

Turn under Sentralamerikanske og karibiske leker 1954. Turn var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var tredje gangen som turn var med i de sentralamerikanske og karibiske leker. Det var elleve øvelser og Cuba ble beste nasjon med ni gullmedaljer foran Mexico med to.
Liten gaffelstjert

Utseende

En forholdsvis liten (vingespenn 28 – 35 mm) spinner, ganske sterkt varierende i fargen. Den vanligste varianten er hvit med et grått tverrbånd i vingen, men det forekommer også ganske ensfarget grå individer. Hodet er middels stort, antennene er snaut halvparten så lange som forvingene og fjærformede hos begge kjønn, smalere hos hunnene enn hos hannene. Kroppen er kort og tykk, tett ullaktig hårete. Brystet er vanligvis hvitt med en stor, mørkebrun og gulaktig, flekk i midten, sjeldnere helt mørkt. Bakkroppen er hvit til brunlig. Forvingen er vanligvis hvit med et bredt, grått tverrbånd i den innerste halvdelen og en mindre, grå flekk ved fremkanten nær spissen. Mellom disse er det flere tynne, mørke, siksak-formede tverrstriper. Det grå tverrbåndet er kantet med svart, og noen gule flekker. Hos noen individer er vingenes grunnfarge like mørk som tverrbåndet, og tegningene kan også være nesten helt visket ut. Bakvingen er skittenhvit til grå, litt mørkere langs ytterkanten. Larven er gulgrønn på buken og på sidene, rødbrun på ryggen. Den har en spiss pukkel på tredje kroppsledd og to lange, piggete, rørformede vedheng på bakkroppsspissen. Hodet kan trekkes inn i den tykke forkroppen. Fra bakkroppsvedhengene kan det skytes ut tynne, piskeaktige, røde utvekster.

Levevis

Liten gaffelstjert finnes i og ved løvskog, den kan også dukke opp et stykke fra der det finnes egnede biotoper og vandrer trolig en del. Larvene lever på busker og trær i pilefamilien (Salicaceae), bjørkefamilien (Betulaceae) og bøkefamilien (Fagaceae), i Norden særlig osp (Populus tremula), selje (Salix caprea), vier-arter (Salix spp.) og bjørk (Betula spp.).
De voksne sommerfuglene flyr om natten i mai – juni, i varme somre kan det forekomme en andre generasjon i august – september. Begge kjønn kommer gjerne til lys, men hannene i større utstrekning enn hunnene. Etter parringen legger hunnen 80 – 120 egg, enkeltvis eller to – tre sammen, på oversiden av bladene til egnede vertsplanter. Eggene klekkes etter seks – ti dager. Larvene lever enkeltvis. Man kan se at de sitter og soler seg. Dersom larven blir forstyrret, løfter den forkroppen og bakkroppsspissen, trekker hodet inn i forkroppen og skyter ut de røde piskene fra bakkroppsvedhengene. Denne atferden er trolig nok til å skremme de fleste rovdyr. Når larven er utvokst på ettersommeren, skifter den farge til mørk brunlig, og spinner seg inn i en hard kokong festet til trestammen eller en grein. Den forvandler seg til en puppe som overvintrer, av og til to ganger, før den klekkes. Puppen skiller ut en væske som mykner opp den harde kokongen før den klekkes.

Utbredelse

Liten gaffelstjert finnes fra Mellom-Europa, østover gjennom Russland, til Kina, Japan og Korea, og også i Nord-Amerika. Den mangler i middelhavsområdet. Arten er delt opp i ti ulike underarter. I Norge finnes den spredt nordover til de sørlige delene av Nordland.
Torucon

Torucon er en festival som siden 2011 har vært arrangert årlig i Trondheim for folk med fritidssysler innen den fantastiske sjangeren. De baserer seg for det meste på interesser som blant annet science fiction, fantasy, cosplay, mange, anime, spill, TV-serier, film.
Spesielt ønsker festivalen å være et tilbud til ungdom med interesser og hobbyer som faller utenfor det som regnes som mer tradisjonelle fritidsaktiviteter, lik korps og sport. Festivalen har vanligvis ikke aldersbegrensninger. I likhet med andre lignende arrangementer har det fokus på cosplay, men arrangementet handler mer om cosplay. Det har innslag fra all type fiksjon.
Richard Martin

Richard Martin er en regissør.
Han begynte å jobbe innen TV i 1960-årene og hans første oppdrag var blant annet for BBCs serier Compact og Doctor Who. For sistnevnte regisserte han flere episoder i løpet av seriens to første sesonger. I 1960-årene regisserte han også episoder av blant annet Sir Arthur Conan Doyle, The Inside Man og miniserien Ransom for a Pretty Girl.
I 1970-årene jobbet han på blant annet seriene Adam Smith, Moody and Pegg, Six Days of Justice og Television Club. Han fortsatte å regissere i 1980-årene og hans siste arbeid innen TV var fire episoder av All Creatures Great and Small i 1990.
Valentinske dynasti

Det valentinske dynasti var et romersk herskerdynasti som hadde keisermakten i Romerriket på 300-tallet,. Dette var en periode hvor imperiet ble delt i et vestlig rike og et østlig rike. I vest hadde dynastiet makten fra 364 til 392, i øst fra 364 til 378.
Redditch

Historie

Byen nevnes første gang i 1348 som Red-Dych, antagelig en referanse til den røde leiren ved elven Arrow. I middelalderen ble den et sentrum for produksjon av nåler, og senere har fiskekroker og annet fiskeutstyr vært viktige produkter. Nålproduksjonen er dokumentert på Forge Mill Needle Museum.
I 1964 fikk den status som new town, og befolkningstallet økte på noen år fra drøyt 30 000 til over 75 000. En betydelig andel av de som flyttet til de mange nye boligområdene som sprang opp kom fra Birmingham, og mange pendler dit for å arbeide. Den tradisjonelle nåleproduksjonen er erstattet av moderne industri. Blant produkter byen er kjent for å nyere tid er motorsykler og stålfjærer.
Redditch fungerer også som pendlerby for Birmingham. Bilforhandleren Halfords og det store ingeniørselskapet GKN har begge sine hovedkvarter i Redditch. Samuel Taylor Ltd, som framstiller kontakter av edelt metall, har fabrikk i byen. Som følge av nyutvikling av det store kjøpesenteret Kingfisher Shopping Centre i 2002, har Redditch gjennomgått en økonomisk og kulturell renessanse.
Surya-demningen

Surya-demningen, også kjent som Dhamni-demningen med Dhamni vannkraftverk, er en demning 100 km nord for Mumbai og 25 km vest for Jawhar, i delstaten Maharashtra i det vestre India. Anlegget ble ferdigstilt i 1990. Den har om lag 1/10 av kapasiteten til Koyna-demningen. Høyden er 59 meter, og elven som demmes opp er Surya, og anlegget ligger 5 km ovenfor Kavdas-demningen i samme vassdrag. Det demmes opp 175-285 millioner m³ vann i Surya-reservoaret.
Middelhavslekene 1987

Middelhavslekene 1987. De tiende middelhavslekene ble arrangert i Latakia i Syria i perioden 11. til 25. september 1987. Det var 1 996 utøvere hvorav 467 kvinner fra atten nasjoner som deltok i sytten sporter. Italia ble beste nasjon med sekstini gullmedaljer foran Jugoslavia med sytten.
Littlebrook oljekraftverk

Littlebrook oljekraftverk  er et varmekraftverk i Kent i det sørøstlige Storbritannia. Det har en installert produksjonskapasitet på 2 055 MW, fordelt på  3 x 660 MW, med dampturbiner. Brenselkilden er fyringsolje og tungolje. Anlegget ble utbygd omkring årene 1980–1984. Operatør er selskapet RWE UK. 
De totale CO2-utslippene i 2008 var 280 469 tonn, betydelig over 2007-nivået og langt over kvotemålet.
Thorectes

Levevis

Som vanlig hos tordivler lever larvene på nedgravd gjødsel, for eksempel fra sauer eller geiter. Gjødselen graves ikke nødvendigvis ned der den ble funnet, billene kan flytte den et stykke for å finne et sted som egner seg for graving. Gangene er bare 10-15 centimeter dype i denne slekten. Det er vist at billene i tillegg eter ganske mye eikenøtter og drar disse ned i gangene sine, dermed har de også plantet dem om de ikke skulle ete dem opp, og bidrar til å spre eiketrærne. I alle fall noen av disse artene kan ikke fly.

Utbredelse

I Europa finnes de bare på Den iberiske halvøya.
Elizabeth Gurley Flynn

Bakgrunn

Elizabeth Gurley Flynn ble født inn i en fattig irsk-amerikansk arbeiderklassefamilie i Concord, New Hampshire 8. august 1890. Begge foreldrene var overbeviste sosialister. Det nedarvede politiske synet skulle forsterkes ytterligere hos datteren. Allerede som 16-åring ble hun arrestert for å ha blokkert trafikken i New York Citys Union Square mens hun talte om sosialismen.
I 1907 møtte hun en lokal tillitsvalgt for Industrial Workers of the World, Jack A. Jones. Han var 16 år eldre enn henne men de to ble gift i 1908 De to fikk to sønner, John Vincent som døde noen dager etter fødselen, og Fred Flynn, født 19. mai 1910. Ekteskapet varte fram til 1920.

Fagforeningsleder

Årene og etter første verdenskrig brukt Flynn stort sett som organisator og agitator for IWW. Hun spilte en viktig rolle i den amerikanske streikebevegelsen og ble blant annet satt til å lede den såkalte brød og roser-streiken ved tekstilfabrikkene i Lawrence, Massachusetts i 1912. I løpet av ti dramatiske uker la 23 000 arbeidere, for det meste innvandrere fra Sør- og Øst-Europa, ned arbeidet i protest mot lønnskutt. Streiken endte med seier for arbeidstakerne og påfølgende lønnsøkninger.
Også under den såkalte silkestreiken i Paterson, New Jersey i 1913 var Flynn utsendt av IWW. Hun var en av 1 850 som ble arrestert i løpet av streikens varighet. Streiken ble skildret i Warren Beattys film Reds fra 1981.
Rundt 1926 slo Flynn seg ned i Portland, Oregon abortaktivisten og fagforeningsaktivisten Marie Equi. Hun hadde helseproblemer, men var stadig aktiv i fagforeningsarbeid.

I kommunistpartiet

Flynn ble medlem av Communist Party USA i 1936 og begynte å skrive en feministisk spalte i partiavisa The Daily Worker. To år 
senere ble hun valgt inn i den nasjonale ledelsen.
1950-tallets red scare - den anti-kommunistiske kampanjen initiert av senator Joseph McCarthy - rammet også Flynn. I 1951 ble hun sammen med flere andre kommunister arrestert anklaget for sammensvergelse for å styrte den amerikanske regjeringen, under loven Smith Act av 1940. Hun ble dømt i 1953 og sonet straffen i Alderson Prison, Vest-Virginia fra januar 1955 til mai 1957.
I 1961 ble hun leder av Communist Party USA 1961. På dette tidspunktet var det amerikanske kommunistpartiet blitt et underbruk av det sovjetiske, og fulgte Stalins diktater.

Død

Elizabeth Gurley Flynn døde under et besøk i Sovjetunionen, der hun ble beæret med en statlig begravelse. Hun forble partileder fram til sin død.

I kulturen

Elizabeth Gurley Flynn er kjent under klengenavnet Rebel Girl. Navnet har opphav fra da Flynn dro for å treffe IWWs stjernesanger Joe Hill i Salt Lake City mens han ventet på at dødsdommen mot ham skulle fullbyrdes. Joe Hill dediserte sangen Rebel Girl til Flynn:
   Yes, her hands may be harden'd from labor
   And her dress may not be very fine;
   But a heart in her bosom is beating
   That is true to her class and her kind.
   And the grafters in terror are trembling
   When her spite and defiance she'll hurl.
   For the only and thoroughbred lady
   Is the Rebel Girl.
Europavei 18 (Aust-Agder)

Kommuner og knutepunkter

Fortsetter som europavei 18 (Vest-Agder)
Bergen Tuba Quartet

Bergen Tuba Quartet (BTQ) er en tubakvartett som holder til i Bergen. BTQ hadde sin debut under en gallaforestilling på danseteateret Carte Blanche, 7. desember 2001. Kvartetten har siden den gang spesialisert seg på underholdningsmusikk, og kan vise til et enormt repertoar bestående av blant annet norske folketoner, viser, filmmusikk, orkestertranskripsjoner, marsjer, originalskrevne verk for tubakvartett, jazzsvisker, kirkemusikk og poplåter.
BTQ har hatt mange ulike oppdrag siden starten. I 2002 og 2003 hadde de sommerturneer på Sørlandet, de spilte konsert hos en Mitsubishi-forhandler i Sveits i 2002, og deltok på konserten «Gamle myter i messingdrakt» (musikk av Torstein Aagaard-Nilsen) i restauranten på Den Nationale Scene i 2004. BTQ har dessuten spilt festkonserter under både BrassWind-festivalen og Adventsklang, og kan høres på Eirik Gjerdeviks solo-CD Eirik the Viking. Kvartetten er sammensatt av Thor-Arne Pedersen (eufonium), Bent Erik Bråten Røed (eufonium), Eirik Gjerdevik (tuba) og Pål Magne Austnes (tuba).
Forventning

Empirisk forventning

Den empiriske motsatsen til forventning er gjennomsnittet.
Forventning estimeres ofte ved gjennomsnitt og trimmet gjennomsnitt og for symmetriske fordelinger også ved medianen.
Justin Theroux

Karriere

Theroux startet karrieren på 90-tallet, hvor han blant annet spilte i I Shot Andy Warhol (1996). Han hadde også gjesteroller i Ally McBeal, Spin City og Sex og singelliv.
Over på 2000-tallet var han først med i thrilleren American Psycho (2000), noe som kan sies å ha vært hans gjennombrudd som skuespiller. Året etter at American Psycho gikk sin seiersgang, var han med i en David Lynchs Mulholland Drive, som også ble både en kritiker- og publikumssuksess.
Deretter spilte han skurkerollen Seamus O'Grady i actionfilmen Charlie's Angels: Full Throttle (2003) mot Cameron Diaz, Drew Barrymore og Lucy Liu, samt en rolle i komedien Duplex (2003). Han var også med i gjesteroller i både Alias og Six Feet Under. I 2006 spilte han i to store filmer - først Miami Vice, en filmversjon av den populære TV-serien fra 1980-tallet, og deretter i Inland Empire, nok en film av David Lynch.
I de senere årene har han lånt bort stemmen til animasjonsfilmen Megahjerne (2010), samt spilt store roller i komediene Your Highness (2011) og Wanderlust (2012). I tillegg har Theroux skrevet filmer som Tropic Thunder (2008), Iron Man 2 (2010) og Rock of Ages (2012). Han skal også skrive og regissere Zoolander 2, som kommer i 2014.

Personlig liv

Theroux har vært i et forhold med Jennifer Aniston, som han spilte med i Wanderlust, siden mai 2011. I august 2012 offentliggjorde paret at de har forlovet seg, og at Theroux fridde på sin egen fødselsdag.
Erionotini

Utseende

Små til store, vanligvis brune smygere.

Levevis

De aller fleste har larver på gress eller andre enfrøbladete planter.
Académie Julian

Académie Julian var en privat kunstskole i Paris
Skolen ble startet i 1868 i Passage des Panoramas av Rodolphe Julian. Grunnen var delvis det store antall unge som ikke kom inn på den offisielle École des Beaux-Arts, og delvis at kvinner ikke hadde adgang, siden man hadde nakne mennesker som undervisningsmateriell. Denne begrensningen hadde ikke akademiet, og i likhet med konkurrenten Académie Colarossi, ble det populært å gå der både for franskmenn og utlendinger av begge kjønn. Man tok mot både profesjonelle kunstnere og begavede amatører. Nivået viste seg ved at studentene fikk lov å delta i konkurransen om Prix de Rome som var myntet på lovende unge kunstnere.
Med tiden ble behovet for mere plass akutt, og en tok i bruk flere lokaler andre steder i byen.
Académie Julian ble slått sammen med École Supérieure d'Arts Graphiques-Penninghen i 1968.
Medieoperatørene

Medieoperatørene TV as er et norsk filmproduksjonsselskap, med kontor i Oslo.
Selskapet har siden oppstarten i 1995 produsert en lang rekke tv-programmer og dokumentarfilmer.
Marcio dos Santos Silva

Karriere

Han har spilt for Kyoto Purple Sanga fra Japan.
Tundraringvinge

Utseende

En middelsstor (vingespenn 39–48 mm) sommerfugl, litt mindre enn de andre nordiske Oeneis-artene. Vingene er ganske smale, kroppen liten og tett hårete, antennene ganske korte. Vingenes overside er ensfarget okergul, hunnen har av og til en liten øyeflekk ved forvingens spiss. Forvingens underside er okergul, gråspraglete mot kanten. Bakvingens underside er grå- og hvitspraglete, med to brede, ujevne, hvite tverrbånd. Larven er okergul til gulbrun med brun ryggstripe og to smale, brune sidestriper.

Levevis

Tundraringvingen flyr i tørre, vegetasjonsfattige skråninger og på tørre topp-platåer. Den er på vingene kort tid etter snøsmeltingen, vanligvis en gang i løpet av juni eller juli. Larven lever på timotei (Phleum spp.) og sauesvingel (Festuca ovina).

Utbredelse

Artsavgrensingen ser ut til å være uklar i denne gruppen. Tundraringvingen er bare med sikkerhet funnet i det nordlige Fennoskandia (Norge, Sverige og Finland), men det er sannsynlig at den har en videre utbredelse, blant annet i Nord-Amerika. I Norge finnes den her og der mellom Alta og Sør-Varanger i Finnmark. Den ser ikke ut til å være vanlig noe sted.
Spesialhopprenn i Granåsen

Dette er en liste over spesialhopprenn i Granåsen i Trondheim. Listen inkluderer alle verdenscuprenn, senior-NM (vinter) og senior-VM 1997, samt junior-VM 1984 og den norske hoppuka. Sommer Grand Prix-renn, norgescuprenn, NM på plast eller andre juniorrenn er ikke tatt med.
Den første hoppbakken i Granåsen ble innviet i 1940. Den bakken ble brukt under NM i 1953 samt NM normalbakke på 1970-tallet, og også junior-VM 1984 og den norske hoppuka 1959. Det moderne hoppanlegget med stor- og normalbakke ble bygd i 1990 og modernisert i 2008.